Goldie Hawn headlines United Way Women’s Leadership Breakfast – Miami's Community News
By: Lee Stephens |December 21, 2012
Pictured (l-r) are Nanci Hellinger, Lisa Mendelson, Goldie Hawn, Arlene Mendelson, Kim Mendelson and Tammy Hellinger. Kommentaar: Hlaudi vir president? Behoed ons! - Solidariteit Blog
Algemeen - 26 Junie 2017
Kommentaar: Hlaudi vir president? Behoed ons!
Hlaudi Motsoeneng is een van die mees opspraakwekkende polemiste van ons tyd. Die opslae wat hy maak, sou 'n mens gewoonlik van 'n president of minister verwag, maar getrou aan die aard van 'n korporatiewe diktator met grootheidswaan het hy dit reggekry om as (nou voormalige) bedryfshoof van die SAUK ongekende vrees in te boesem en meer gereeld as sy politieke meesters negatiewe opskrifte en berigte te haal.
Hy is vroeër vandeesmaand afgedank nadat hy tydens 'n tugverhoor daaraan skuldig bevind is dat hy die SAUK se naam in oneer gebring het toe hy in April 'n ongemagtigde mediakonferensie gehou het. Dié konferensie het ten doel gehad om sy beleid van “90% plaaslike inhoud” te verdedig, maar hy het nie oor die gesag beskik om só 'n konferensie te hou nie, aldus die tussentydse raad. Die beleid het die openbare uitsaaier glo R200 miljoen aan advertensie-inkomste gekos.
Moet ook nie vergeet dat hy boonop oor sy matrieksertifikaat gelieg het nie. En so kan 'n mens aangaan: dat hy joernaliste laat intimideer en agtervolg het toe hulle nie sy beleid wou toepas om nie gewelddadige betogings uit te saai nie; sy patologiese narcisme en gewoonte om na homself in die derde persoon te verwys nie; die feit dat hy “verheug” was dat die SAUK in die laaste finansiële jaar R411 miljoen verloor het – want die uitsaaier is mos nie veronderstel om wins te maak nie. Dit is R16 miljoen meer as in die vorige finansiële jaar. Hou ook in gedagte dat hy sy salaris eksponensieel en eensydig laat verhoog het terwyl die SAUK honderde miljoene rande se verliese gely het en dat hy R11 miljoen ontvang het as 'n onregmatige bonus vir sy aandeel in 'n ooreenkoms met MultiChoice. Daar is eerlikwaar net te veel onreëlmatighede om in die bestek van hierdie nuuskommentaar op te noem.
Volgens Khanyisile Kweyama, voorsitter van die SAUK se tussentydse raad, gaan Motsoeneng geen goue handdruk ontvang nie. Sy regsverteenwoordigers het reeds aangedui dat hy teen sy afdanking gaan appelleer, maar hulle het hom aangeraai om dit uit die openbare oog te hou. Dit gaan egter moeilik wees om te doen.
Eerstens hou die media sy doen en late met valkoë dop oor wie hy is en omdat Motsoeneng deel is van 'n breë netwerk van staatskapingsagente in die staatsdiens.
Tweedens is dit moeilik vir Motsoeneng om oor enigiets stil te bly en 'n geleentheid om sy beuel te blaas en sy ambisies luidkeels te verkondig by hom te laat verbygaan. Soos ander staatsamptenare en politici (waarvan Zuma as sy politieke meester geen uitsondering is nie), hou hy daarvan om sy goddelike reg tot mag en status oor en oor te herhaal.
Hy het gister by 'n kerkdiens in Katlehong, oos van Johannesburg, gesê mense moet bid dat hy president van Suid-Afrika word. “Aan diegene wat bekommerd is oor Hlaudi, weet net dat my toekoms blink lyk. As julle bid, bid dat ek die land regeer. Julle moet bid dat ek die president van die land word, want dan gaan julle 'n ander land sien,” het hy volgens IOL en Sunday Times gesê. “Baie mense sê dis die einde van Hlaudi. Dit is eintlik die begin van 'n beter reis vir Hlaudi.”
En dan word die slagofferkaart met oorgawe en terselfdertyd ook met groot hubris gespeel: “Almal wat die land wil verander is onder beleg. Ek is een van hulle. Ek het in die straat grootgeword. Ek het honger gely, maar ek het geweet ek is anders omdat God by my is. Ek het vir reën gebid tydens die droogte en die volgende dag het dit gereën. Ek het gebid dat die tropiese sikloon Dineo nie skade sal aanrig nie en dit het gestop.”
Dit herinner mens aan Zuma se uitlatings dat die ANC sal regeer totdat Jesus terugkom, of dat God mense sal seën wat geldelik tot die ANC bydra. Daar is 'n lang lys van sulke uitsprake. Die onrusbarende deel is dat indien Zuma, wat uit soortgelyke omstandighede as Motsoeneng president geword het, dit kon regkry om so 'n amp te beklee, dit sekerlik ook binne Motsoeneng se bereik is. Hy is immers nie sleg geposisioneer om dit te doen nie. Maar dit sal waarskynlik nog 'n groter ramp wees as Zuma se bewind. As die SAUK as verwysing moet dien, sal Motsoeneng as president die ANC en die staatsdiens van alle kritici suiwer en lojaliste oral aanstel. Hy sal die media en ander teenstanders intimideer en muilband. “Verinheemsing,” in die vorm van swart ekonomiese bemagtiging, sal tot die volgende rat oorgaan terwyl meriete totaal irrelevant sal word. Die land sal beslis bankort wees.
Kortom, 'n pres. Hlaudi Motsoeneng is deel van 'n politieke en staatsdienselite vir wie meriete niks tel nie en wat op eenvoudige mense met hul skynheiligheid en selfopgelegde vergoddeliking teer. Hulle beskou hulself as gode eerder as dienaars en verwoes in die proses als waaraan hulle raak. Hulle is 'n vloek op hierdie land en daar moet eenvoudig van hulle ontslae geraak word.
Carina Bester - 16 April 2018
Vandag is ons sewe jaar gelukkig getroud. Sewe jaar wat soos 'n oogwink verbygegaan het. Daar was hoogtes en laagtes,…
Algemene Skrywer - 09 April 2018
‘n Lewe van dankbaarheid
Paul Maritz - 05 April 2018
Welcome to the NWU open day 2038
wilmarie - 20 April 2018
Solidariteit eis optrede Die vakbond Solidariteit het hom vandag sterk uitgespreek teen die verteenwoordigende studenteraad (SR) by die Universiteit van…
wilmarie - 19 April 2018